ประกาศการปิโตรเลียมแห่งประเทศไทยประกาศการปิโตรเลียมแห่งประเทศไทยเรื่องการจำหน่ายพันธบัตรการปิโตรเลียมแห่งประเทศไทย พ.ศ. ๒๕๔๓ ครั้งที่ ๒พันธบัตรการปิโตรเลียมแห่งประเทศไทยพ.ศ. ๒๕๔๓ ครั้งที่ ๓ และพันธบัตรการปิโตรเลียมแห่งประเทศไทยพ.ศ. ๒๕๔๓ ครั้งที่ ๔------------- อาศัยอำนาจตามความในมาตรา๗ (๑๐) และมาตรา ๕๒ (๓) แห่งพระราชบัญญัติการปิโตรเลียมแห่งประเทศไทย พ.ศ. ๒๕๒๑ผู้ว่าการปิโตรเลียมแห่งประเทศไทย จึงขอประกาศให้ทราบว่า ข้อ ๑การปิโตรเลียมแห่งประเทศไทยจะทำการกู้เงินโดยวิธีออกจำหน่ายพันธบัตร ๓ รุ่น ข้อ ๒พันธบัตรนี้มีชื่อเรียกว่า "พันธบัตรการปิโตรเลียมแห่งประเทศไทยพ.ศ. ๒๕๔๓ ครั้งที่ ๒"พันธบัตรการปิโตรเลียมแห่งประเทศไทยพ.ศ. ๒๕๔๓ ครั้งที่ ๓" และพันธบัตรการปิโตรเลียมแห่งประเทศไทย พ.ศ. ๒๕๔๓ ครั้งที่๔" ข้อ ๓พันธบัตรนี้เป็นพันธบัตรชนิดระบุชื่อผู้ถือ ข้อ ๔พันธบัตรนี้มีมูลค่าที่ออกรวม ๕,๐๐๐ ล้านบาท (ห้าพันล้านบาทถ้วน)จำหน่ายแก่ผู้ลงทุนประเภทสถาบัน หรือที่มีลักษณะเฉพาะตามข้อ๗ (๓) ของประกาศคณะกรรมการกำกับหลักทรัพย์และตลาดหลักทรัพย์ ที่ กจ. ๑๓/๒๕๓๙เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ฉบับลงวันที่๑๒ กันยายน ๒๕๓๙ โดยแบ่งเป็น ๓ รุ่น ดังนี้ พันธบัตรฯ พ.ศ. ๒๕๔๓ ครั้งที่ ๒ จำนวน ๓,๐๐๐,๐๐๐ หน่วย (สามล้านหน่วย) โดยมีมูลค่าหน่วยละ ๑,๐๐๐ หน่วย (หนึ่งพันบาทถ้วน)คิดเป็นมูลค่ารวม ๓,๐๐๐ ล้านบาท(สามพันล้านบาทถ้วน) พันธบัตรฯ พ.ศ. ๒๕๔๓ ครั้งที่ ๓ จำนวน ๑,๐๐๐,๐๐๐ หน่วย (หนึ่งล้านหน่วย) โดยมีมูลค่า หน่วยละ ๑,๐๐๐ บาท (หนึ่งพันบาทถ้วน)คิดเป็นมูลค่ารวม ๑,๐๐๐ ล้านบาท(หนึ่งพันล้านบาทถ้วน) พันธบัตรฯ พ.ศ. ๒๕๔๓ ครั้งที่ ๔ จำนวน ๑,๐๐๐,๐๐๐ หน่วย (หนึ่งล้านหน่วย) โดยมีมูลค่า หน่วยละ ๑,๐๐๐ บาท (หนึ่งพันบาทถ้วน)คิดเป็นมูลค่ารวม ๑,๐๐๐ ล้านบาท(หนึ่งพันล้านบาทถ้วน) ข้อ ๕พันธบัตรนี้มีกำหนดไถ่ถอนพันธบัตร นับแต่วันออกพันธบัตร ดังนี้ พันธบัตร ฯ พ.ศ. ๒๕๔๓ ครั้งที่ ๒ เมื่อครบกำหนด ๗ ปี พันธบัตร ฯ พ.ศ. ๒๕๔๓ ครั้งที่ ๓ เมื่อครบกำหนด ๘ ปี พันธบัตร ฯ พ.ศ. ๒๕๔๓ ครั้งที่ ๔ เมื่อครบกำหนด ๙ ปีโดยเป็นการไถ่ถอนครั้งเดียวเต็มตามจำนวนที่ออกและไม่มีการไถ่ถอนก่อนกำหนด ข้อ ๖วันออกจำหน่ายพันธบัตรทั้ง ๓ รุ่น คือวันที่ ๑๕ มีนาคม ๒๕๔๓ ข้อ ๗วันไถ่ถอนพันธบัตร เป็นดังนี้ พันธบัตร ฯ พ.ศ. ๒๕๔๓ ครั้งที่ ๒ วันที่ ๑๕ มีนาคม พ.ศ. ๒๕๔๐ พันธบัตรฯ พ.ศ. ๒๕๔๓ ครั้งที่ ๓ วันที่ ๑๕ มีนาคม พ.ศ. ๒๕๕๑ พันธบัตร ฯ พ.ศ. ๒๕๔๓ ครั้งที่ ๔ วันที่ ๑๕ มีนาคม พ.ศ. ๒๕๕๒กรณีที่วันไถ่ถอนพันธบัตรตรงกับวันหยุดทำการของธนาคารพาณิชย์ก็ให้เลื่อนวันไถ่ถอนพันธบัตรเป็นวันเปิดทำการถัดไป ข้อ ๘อัตรดอกเบี้ยของพันธบัตรทั้ง ๓ รุ่น เป็นดังนี้ พันธบัตร ฯ พ.ศ. ๒๕๔๓ ครั้งที่ ๒ มีอัตราดอกเบี้ยร้อยละ ๗.๙๕ ต่อปี พันธบัตร ฯ พ.ศ. ๒๕๔๓ ครั้งที่ ๓ มีอัตราดอกเบี้ยร้อยละ ๘.๒๐ ต่อปี พันธบัตร ฯ พ.ศ. ๒๕๔๓ ครั้งที่ ๔ มีอัตราดอกเบี้ยร้อยละ ๘.๒๐ ต่อปีการคำนวณดอกเบี้ยจะคำนวณจากมูลค่าของพันธบัตรโดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตรการคำนวณดอกเบี้ยใช้หลักเกณฑ์หนึ่งปีมี ๓๖๕ วัน และนับวันตามจำนวนวันที่เกิดขึ้น เศษของหนึ่งสตางค์ให้ปัดทิ้ง ข้อ ๙การปิโตรเลียมแห่งประเทศไทยจะชำระดอกเบี้ยให้แก่ผู้ถือกรรมสิทธิ์ในพันธบัตรหรือตามคำร้องขอของผู้ถือกรรมสิทธิ์สำหรับพันธบัตรทั้ง๓ รุ่น ตามกำหนดเวลาดังนี้ ๙.๑ ดอกเบี้ยงวดแรกชำระในวันที่ ๑๕ กันยายน ๒๕๔๓ ๙.๒ดอกเบี้ยงวดต่อไปชำระทุกๆ ๖ เดือน ทุกๆ วันที่ ๑๕ มีนาคม และ๑๕ กันยายน ๙.๓ดอกเบี้ยงวดสุดท้ายชำระพร้อมกับต้นเงินของพันธบัตร ณ วันไถ่ถอนพันธบัตร ๙.๔ถ้าวันครบกำหนดชำระดอกเบี้ยดังที่ระบุใน ๙.๑ และ ๙.๒ ตรงกับวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไป ข้อ ๑๐ พันธบัตรทั้ง ๓ รุ่นมีผู้จัดจำหน่ายและประกันการจำหน่ายพันธบัตร ฯ รายละเอียดดังนี้ พันธบัตร ฯ พ.ศ. ๒๕๔๓ ครั้งที่ ๒ มีธนาคาร กรุงเทพ จำกัด (มหาชน)เป็นผู้จัดจำหน่ายและประกันการจำหน่ายพันธบัตร ฯ พันธบัตร ฯ พ.ศ. ๒๕๔๓ ครั้งที่ ๓ มีธนาคารสแตนดาร์ด ชาร์เตอร์ดสาขากรุงเทพเป็นผู้จัดจำหน่ายและประกันการจำหน่ายพันธบัตร ฯ พันบัตร ฯ พ.ศ. ๒๕๔๓ ครั้งที่ ๔ มีบริษัทหลักทรัพย์ธนชาติ จำกัดเป็นผู้จัดจำหน่ายและประกันการจำหน่ายพันธบัตร ข้อ ๑๑ พันธบัตรทั้ง ๓ รุ่น มีนายทะเบียนและตัวแทนจ่ายเงินพันธบัตรรายละเอียดดังนี้ พันธบัตร ฯ พ.ศ. ๒๕๔๓ ครั้งที่ ๒ มี ธนาคารกรุงเทพ จำกัด (มหาชน)เป็นนายทะเบียนและตัวแทนจ่ายเงินพันธบัตร พันธบัตร ฯ พ.ศ. ๒๕๔๓ ครั้งที่ ๓ มี บริษัทหลักทรัพย์ทิสโก้ จำกัด เป็นนายทะเบียนและตัวแทนจ่ายเงินพันธบัตร พันธบัตร ฯ พ.ศ. ๒๕๔๓ ครั้งที่ ๔ มี บริษัทหลักทรัพย์ทิสไก้ จำกัด เป็นนายทะเบียนและตัวแทนจ่ายเงินพันธบัตร ข้อ ๑๒ การโอนกรรมสิทธิ์หรือการจำนำพันธบัตร ให้ทำได้โดยนำพันธบัตรไปจดทะเบียนการโอนกรรมสิทธิ์หรือการจำนำที่สถาบันการเงินที่ได้รับแต่งตั้งให้เป็นนายทะเบียนและตัวแทนการจ่ายเงินของพันธบัตร ดังที่ระบุในข้อ ๑๑การโอนกรรมสิทธิ์หรือการจำนำพันธบัตรหรือการเปลี่ยนแปลงเงื่อนไขจะกระทำในระยะเวลา ๑๔ วันก่อนวันครบกำหนดชำระดอกเบี้ย ตามข้อ ๙ และวันไถ่ถอนพันธบัตรตามข้อ ๗ มิได้เว้นแต่นายทะเบียนจะเห็นสมควร ข้อ ๑๓กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็นสำคัญ ข้อ ๑๔ พันธบัตรนี้มิให้ถือว่าฉบับใดสมบูรณ์เว้นแต่นายทะเบียนซึ่งผู้ว่าการการปิโตรเลียมแห่งประเทศไทยได้แต่งตั้งขึ้นเป็นผู้ลงลายมือชื่นในฐานะนายทะเบียนในพันธบัตรการปิโตรเลียมแห่งประเทศไทย พ.ศ. ๒๕๔๓ ครั้งที่ ๒-๔ได้ลงลายมือชื่อในพันธบัตรฉบับนั้นแล้ว ข้อ ๑๕ ในกรณีที่พันธบัตรชำรุด สูญหาย หรือถูกทำลายด้วยประการใดๆ นายทะเบียนและตัวแทนจ่ายเงินของพันธบัตร ฯ นั้น ๆจะออกพันธบัตรให้ใหม่เมื่อผู้ถือกรรมสิทธิ์ในพันธบัตรได้ปฏิบัติตามระเบียบของนายทะเบียนและตัวแทนจ่ายเงินของพันธบัตรฯ นั้นแล้ว โดยติดต่อที่นายทะเบียนและตัวแทนจ่ายเงินของพันธบัตร ฯ นั้น ข้อ ๑๖ การดำเนินงานตามข้อ ๑๒ และ/หรือข้อ ๑๕ ผู้ถือกรรมสิทธิ์ในพันธบัตรจะต้องเสียค่าใช้จ่ายต่างๆ เพื่อการนั้นด้วย ประกาศณ วันที่ ๑๕ มีนาคม พ.ศ. ๒๕๔๓ วิเศษ จูภิบาล ผู้ว่าการการปิโตรเลียมแห่งประเทศไทย[รก.๒๕๔๓/พ๒๖ง/๔๓/๒๒ มีนาคม ๒๕๔๓] อัมพิกา/แก้ไข ๒๔/๔๒๕๔๕ A